CELEX: 31981R0388
Language: el
Date: 1981-02-10 00:00:00
Title: Κανονισμός (ΕΟΚ) αριθ. 388/81 τού Συμβουλίου τής 10ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 1592/80 «περί εφαρμογής τών καθεστώτων ποσοστώσεων παραγωγής στούς τομείς ζάχαρης καί ισογλυκόζης γιά τήν περίοδο από 1ης Ιουλίου 1980 έως 30ής Ιουνίου 1981»

Avis juridique important

|

31981R0388

Κανονισμός (ΕΟΚ) αριθ. 388/81 τού Συμβουλίου τής 10ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 1592/80 «περί εφαρμογής τών καθεστώτων ποσοστώσεων παραγωγής στούς τομείς ζάχαρης καί ισογλυκόζης γιά τήν περίοδο από 1ης Ιουλίου 1980 έως 30ής Ιουνίου 1981»  

Επίσημη Εφημερίδα αριθ. L 044 της 17/02/1981 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 388/81 ΤΟΥ ΣΥΜΒΟΥΛΙΟΥ  της 10ης Φεβρουαρίου 1981  περί τροποποιήσεως του κανονισμού (ΕΟΚ) αριθ. 1592/80 «περί εφαρμογής των καθεστώτων ποσοστώσεων παραγωγής στους τομείς ζάχαρης και ισογλυκόζης για την περίοδο από 1ης Ιουλίου 1980 έως 30ής Ιουνίου 1981»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη της Συνελεύσεως (1),  Εκτιμώντας:  ότι με το άρθρο 3 του κανονισμού (ΕΟΚ) αριθ. 1293/79 του Συμβουλίου της 25ης Ιουνίου 1979 περί τροποποιήσεως του κανονισμού (ΕΟΚ) αριθ. 1111/77, ο οποίος εθέσπισε κοινές διατάξεις για την ισογλυκόζη (2), καθιερώθηκε για την περίοδο από 1ης Ιουλίου 1979 μέχρι 30ής Ιουνίου 1980 ένα καθεστώς ποσοστώσεων παραγωγής για την ισογλυκόζη· ότι το καθεστώς αυτό ετέθη σε ισχύ για την περίοδο από 1ης Ιουλίου 1980 μέχρι 30ής Ιουνίου 1981 με το άρθρο 2 του κανονισμού (ΕΟΚ) αριθ. 1592/80 (3),  ότι στις αποφάσεις αριθ. 138/79 και αριθ. 139/79 το Δικαστήριο των Ευρωπαϊκών Κοινοτήτων ακύρωσε, την 29η Οκτωβρίου 1980, τον κανονισμό (ΕΟΚ) αριθ. 1293/79 λόγω παραβιάσεως των ουσιαστικών τύπων· ότι πρέπει, ως εκ τούτου, προς αποφυγή κάθε αβεβαιότητας ως προς τη νομιμότητα του άρθρου 2 του κανονισμού (ΕΟΚ) αριθ. 1592/80, να προβλεφθεί ότι παραπέμπει εφεξής στο άρθρο 9 του κανονισμού (ΕΟΚ) αριθ. 1111/77 (4), στη διατύπωση που εδόθη από τον κανονισμό (ΕΟΚ) αριθ. 387/81 (5),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1592/80 τροποποιείται ως εξής:  1. Το άρθρο 2 αντικαθίσταται από το εξής κείμενο:  Άρθρο 2  1. Το άρθρο 9 του κανονισμού (ΕΟΚ) αριθ. 1111/77, στην τροποποιημένη έκδοση του άρθρου αυτού από τον κανονισμό (ΕΟΚ) αριθ. 387/81 ( 1), εφαρμόζεται για την περίοδο από 1ης Ιουλίου 1980 μέχρι 30ής Ιουνίου 1981.  2. Η βασική ποσόστωση κάθε επιχειρήσεως παραγωγής ισογλυκόζης για την περίοδο από 1ης Ιουλίου 1980 μέχρι 30ής Ιουνίου 1981 είναι εκείνη που εφαρμόζεται κατά την περίοδο από 1ης Ιουλίου 1979 μέχρι 30ής Ιουνίου 1980 δυνάμει του κανονισμού (ΕΟΚ) αριθ. 387/81.  2. Προστίθεται η υποσημείωση:  «( 1) ΕΕ αριθ. L 44 της 17. 2. 1981, σ. 1».  Άρθρο 2  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιουλίου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Φεβρουαρίου 1981.  Για το Συμβούλιο  Ο Πρόεδρος  G. BRAKS  (1) Γνώμη διατυπωθείσα την 9η Φεβρουαρίου 1981 (μη δημοσιευθείσα ακόμα στην ΕΕ).  (2) ΕΕ αριθ. L 162 της 30. 6. 1979, σ. 10.  (3) ΕΕ αριθ. L 160 της 26. 6. 1980, σ. 12.  (4) ΕΕ αριθ. L 134 της 28. 5. 1977, σ. 4.  (5) Βλέπε σ. 1 της παρούσας ΕΕ.